Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, Tuterako Hemodialisi Unitatea laster abiarazteak arretari ekarriko dion hobekuntzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako foru parlamentari Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak 2023ko otsailaren 9ko Osoko Bilkuran ahoz erantzun diezaion:

Giltzurruneko gaixotasun kronikoa duten eta hemodialisia behar duten Erriberako pazienteek Iruñera joan behar izaten zuten, Tuterako Reina Sofía Ospitalean ez baitago behar beste plaza zerbitzu horretan.

Tuterako Hemodialisi Unitatea laster abiaraziko dela kontuan hartuta, nola hobetuko da arreta?

Iruñean, 2023ko otsailaren 2an

Foru parlamentaria: Patricia Fanlo Mateo